Deg unadi-agi nneɣ, nezrew tameslayt d uɣanib yessemras Muḥya deg wayen yerzan amezgun. Aṭas n yiḍrisen i d-yessuqel Muḥya ɣer yimyura ibeṛaniyen, tuget deg-sen d iṛumyen, acu kan mi ara yezzi ɣer tira, yettaf-d aṭas n wuguren imi ur yettaf ara amawal ara yesseqdec.Si tama nniḍen Muḥya yella mgal tasnulfawalt, dɣa drus n tikkal maḍi i tt-yessemras. Ɣef waya, yefren tutlayt timserreḥt ara yizmir ad yegzu yal yiwen.